Document ID: 32004R1481

UREDBA KOMISIJE (ES) št. 1481/2004
z dne 19. avgusta 2004
o spremembah Uredbe Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil (1), in zlasti druge in tretje alinee člena 13 Uredbe,
ob upoštevanju naslednjega:
(1)
Po pristopu novih držav članic Evropski uniji tipografija, določena za logotip Skupnosti v ročni obliki v Prilogi V, del B.4 k Uredbi (EGS) št. 2092/91, nima več vseh potrebnih znakov in naglasov vseh uradnih jezikov. Zato mora biti nadaljnja tipografija dovoljena v ročni grafiki.
(2)
Priloga VI, oddelek C k Uredbi (EGS) št. 2092/91 navaja sestavine kmetijskega porekla, ki niso bile ekološko pridelane, vendar se lahko uporabljajo za pripravo živil v skladu s pogoji, določenimi v členu 5 te uredbe, pod pogojem, da je bilo dokazano, da sestavine, pridobljene z metodo ekološke pridelave, niso dostopne v zadostnih količinah znotraj Skupnosti.
(3)
Ko je bilo ugotovljeno, da ekološko pridelana čreva niso dostopna v zadostnih količinah znotraj Skupnosti, je bila Priloga VI, oddelek C k Uredbi (EGS) št. 2092/91 spremenjena z Uredbo Komisije (ES) št. 473/2002 (2) za vključitev čreva na seznam kmetijskih sestavin za prehodno obdobje, ki se izteče 1. aprila 2004.
(4)
Kljub temu je razvidno, da je razpoložljivost ekološko pridelanih črev še vedno zelo omejena, in da je malo verjetno, da bodo v prihodnosti dostopne zadostne količine črev. Zato je potrebno dovoliti uporabo črev, ki niso pridelana v skladu z metodo ekološkega kmetijstva, brez časovne omejitve.
(5)
Uredba (EGS) št. 2092/91 mora biti ustrezno spremenjena.
(6)
Ukrepi, ki jih določa ta uredba, so v skladu z mnenjem Odbora, ustanovljenega v skladu s členom 14 Uredbe (EGS) št. 2092/91 -
SPREJELA NASLEDNJO UREDBO:
Člen 1
Uredba (EGS) št. 2092/91 se spremeni:
(1)
V Prilogi V, del B.4, oddelek 2.4 (Tipografija) se nadomesti z naslednjim:
„Za besedilo se uporabi Frutiger ali Myriad bold condensed v velikih črkah. Velikost črk besedila se spremeni v skladu s pravili, določenimi v oddelku 2.6.“
(2)
V Prilogi VI, oddelek C, točka C.3, se po besedi „čreva“ izbrišejo besede „samo do 1. aprila 2004“.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. avgusta 2004

Labels: 3
17
6